जागरण संवाददाता, जम्मू : जम्मू-श्रीनगर राष्ट्रीय राजमार्ग स्थित झज्जर कोटली क्षेत्र में हुए आतंकी हमले के बाद जम्मू जिले में हाई अलर्ट कर दिया है। सैन्य, पुलिस प्रतिष्ठानों के अलावा संवदेनशील इमारतों की सुरक्षा कड़ी कर दी है। सुरक्षा कारणों से जम्मू से किसी भी वाहन को नगरोटा के आगे नहीं जाने दिया गया। टिकरी से पीछे जम्मू आ रहे वाहनों को रोका गया। जम्मू श्रीनगर राष्ट्रीय राजमार्ग के दोनों तरफ वाहनों की कतारें लग गई। सुबह जैसे ही झज्जर कोटली में आतंकी हमले की सूचना मिली तो माता वैष्णो देवी के आधर शिविर कटड़ा के अलावा जम्मू श्रीनगर हाईवे पर स्थित सभी जिलों सांबा, कठुआ, ऊधमपुर, व रामबन में सुरक्षा बलों ने सुरक्षा बलों के शिविर, पुलिस थानों और नाकों को अलर्ट कर दिया। आतंकियों की संख्या तीन बताई जाती है। तीनों का पता नहीं चल पाया है।